Касьцёл Сьвятога Казімера (Ліпнішкі)

**Касьцёл Сьвятога Казімера** — помнік архітэктуры канца XIX — пачатку XX стагодзьдзя ў Ліпнішках. Знаходзіцца ў цэнтры колішняга мястэчка пад адрасам *вуліца Садовая, 23*. Дзее. Твор архітэктуры нэаготыкі.

## Гісторыя

### Вялікае Княства Літоўскае
Першы драўляны касьцёл у Ліпнішках фундаваў у 1510 годзе вялікі князь Жыгімонт Стары. Гэты касьцёл згарэў у Вялікую Паўночную вайну.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Ліпнішкі апынуліся ў складзе Расейскай імпэрыі, у 1804 годзе з фундацыі тагачаснага ўладальніка маёнтку графа Гальяша Безбародкі збудавалі новы драўляны касьцёл. 14 ліпеня 1890 году гэты касьцёл згарэў у пажары.

Будаваньне мураванага касьцёла пачалося паводле праекту губэрнскага архітэктара Полазава, зацьверджанага 2 сьнежня 1892 году. Відаць, калі ўзьвялі сьцены, праект надумалі зьмяніць — павялічылася вежа-званіца і павысіўся дах. У пачатку XX ст. касьцельны пляц атачылі бутавай агароджай з брамай.

### Найноўшы час
У 1927 годзе віленскі арцыбіскуп Рамуальд Ялбжыкоўскі кансэкраваў касьцёл, што пацьвярджае дата 1900—1927 на прэзьбітэрыюме.

За савецкім часам касьцёл не зачыняўся, аднак у 1951 годзе ўлады канфіскавалі будынак плябаніі.

## Архітэктура
Помнік архітэктуры нэаготыкі. Гэта прастакутны ў пляне будынак з 3-граннай апсыдай і квадратным у пляне нартэксам, над якім узвышаецца 8-гранная вежа. Яе востраканечны шацёр аздабляецца люкарнамі. Невялікія закрысьціі падкрэсьліваюць дынамічнае ўзрастаньне будынка ў вышыню. Выкладзеныя каменнымі глыбамі-квадратамі сьцены ўмацоўваюцца роўнымі контрфорсамі паміж сьпічаснымі вокнамі. Галоўны ўваход вылучаецца парталам стральчатай формы.

Унутраная прастора падзяляецца двума радамі слупоў на тры нэфы і перакрываюцца крыжовымі сьпічастымі скляпеньнямі на падпружных арках, якія аздабляюцца архітэктанічнымі размалёўкамі. Сьцены атынкаваныя, падзяляюцца падвойнымі пілястрамі. Над уваходам месьцяцца хоры з арганам. У інтэр’еры тры драўляныя нэагатычныя алтары: галоўны — Сьвятога Казімера, левы бакавы — Найсьвяцейшага Сэрца Пана Езуса (наверсе ў ім зьмяшчаецца абраз Сьвятой Ганны) і правы — Маці Божай Шкаплернай (з абразом Маці Божай Добрай Рады наверсе).

Касьцельны пляц атачаецца бутавай агароджай з 3-аркавай нэагатычнай брамай.

## Галерэя

### Гістарычныя здымкі

Lipniški, Śviatoha Kazimiera. Ліпнішкі, Сьвятога Казімера (1900).jpg|каля 1900 г.
Lipniški, Rynak, Śviatoha Kazimiera. Ліпнішкі, Рынак, Сьвятога Казімера (1915-18).jpg|1915—1918 гг.
Lipniški, Rynak-Sadovaja. Ліпнішкі, Рынак-Садовая (1915-18).jpg|1915—1918 гг.
Lipniški, Rynak-Sadovaja. Ліпнішкі, Рынак-Садовая (1915-18) (2).jpg|1915—1918 гг.


Lipniški, Sadovaja-Rynak. Ліпнішкі, Садовая-Рынак (1915-18).jpg|1915—1918 гг.
Lipniški, Śviatoha Kazimiera. Ліпнішкі, Сьвятога Казімера (1915-18).jpg|1915—1918 гг.
Lipniški, Rynak. Ліпнішкі, Рынак (04.1917).jpg|красавік 1917 г.
Lipniški. Ліпнішкі (1917).jpg|1917 г.


Lipniški, Rynak. Ліпнішкі, Рынак (1920-29).jpg|1920-я гг.
Lipniški, Rynak, Śviatoha Kazimiera. Ліпнішкі, Рынак, Сьвятога Казімера (1901-39).jpg|да 1939 г.
Lipniški, Rynak. Ліпнішкі, Рынак (1901-39).jpg|да 1939 г.
Lipniški, Rynak, Kramy. Ліпнішкі, Рынак, Крамы (1930-39).jpg|1930-я гг.


### Сучасныя здымкі

Ліпнішкі 2.jpg|Агульны выгляд
Gate to church of Saint Casimir in Lipniški.jpg|Брама
Interior of church of Saint Casimir in Lipniški.jpg|Інтэр'ер
Interior of church of Saint Casimir in Lipniški - Pipe organ.jpg|Арган


## Крыніцы

## Літаратура
* 

## Вонкавыя спасылкі
* 

Катэгорыя:Ліпнішкі
Ліпнішкі